open-index/open-wikipedia-markdown huggingface dataset:
נסלי ברדה

**נֶסְלי בַּרְדָה** (נולדה ב-3 בנובמבר 1983) היא עיתונאית, מגישת חדשות, אשת רדיו וטלוויזיה ישראלית.

## ביוגרפיה
ברדה נולדה, גדלה והתחנכה באורנית, ולה שלושה אחים. אמה בנקאית, ואביה היה איש קבע בחיל הקשר. למדה בתיכון לאמנויות "תלמה ילין" במגמת תיאטרון. לפני שירותה הצבאי, התנדבה במסגרת שנת שירות במוסדות יהודיים בארצות הברית. את שירותה הצבאי עשתה בגלי צה"ל, שם שירתה ככתבת לענייני משטרה וצרכנות. עם שחרורה הצטרפה ל"חדשות 10" ככתבת הבריאות ובהמשך ככתבת הפלילים. בתקופת מלחמת לבנון השנייה שידרה דיווחים שוטפים מגבול הצפון. ב-2007 הגישה את תוכנית הבוקר של ערוץ 10, "כל בוקר". כעבור שנתיים, החלה להגיש בימי חמישי בערב את תוכנית האקטואליה "היום שהיה" וערכה כתבות לתוכנית התחקירים "המקור" של חדשות 10.

בשנת 2011 הגישה את מהדורת "השבוע", מהדורת חדשות שישי של ערוץ 10. באוגוסט 2014 עזבה את חדשות 10 ועברה לשידורי קשת, כחלק מצוות תוכנית "עובדה". החל מנובמבר 2017 היא מנחה את "חדשות הבוקר" של קשת 12 בימי חמישי.

במאי 2018 החלה לשדר את "אחד למיליון", סדרה העוסקת בהצגת אנשים שנקלעו לאירועים יוצאי דופן.

בשנת 2023 התחילה להגיש את התוכנית "אנשים" בקשת 12.

במלחמת חרבות ברזל, החלה להגיש ברדה את רצועות הבוקר המאוחר שמשודרת אחרי חדשות הבוקר של ניב רסקין מאולפן חברת החדשות באופן קבוע לצד יואב לימור.

## חיים אישיים
ברדה הייתה בזוגיות במשך עשור עם עורכת הטלוויזיה אירית מגל. השתיים נישאו ביוני 2018, בספטמבר 2020 ילדה ברדה את ביתן המשותפת, וביולי 2023 פרסמה כי נפרדו. חמישה חודשים לאחר הפרידה פורסם כי היא נמצאת בזוגיות עם סיוון פישלר, מנהלת תקשורת ופיתוח עסקי של הוועד האולימפי בישראל. בספטמבר 2024, ברדה ופישלר החליטו להיפרד לאחר כמעט שנה של זוגיות. בספטמבר 2025 הודיעה ברדה כי היא נמצאת בהריון שני, ובנובמבר 2025 פרסמה כי היא בזוגיות עם לי אהרון.

ב-2022 נהרג אביה של ברדה בתאונת דרכים, יום לאחר יום הולדתו ה-65 כשרכב שנסע נגד כיוון התנועה פגע ברכבו.

## פילמוגרפיה

## קישורים חיצוניים

* 
* 
* 
* 

## הערות שוליים

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:חיילי גלי צה"ל
קטגוריה:ערוץ עשר: שדרניות, שחקניות ומנחות
קטגוריה:נשות טלוויזיה ישראליות
קטגוריה:מנחות טלוויזיה ישראליות
קטגוריה:כתבים פליליים
קטגוריה:מנחי טלוויזיה להט"בים ישראלים
קטגוריה:עיתונאים להט"בים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:עיתונאיות ישראליות
קטגוריה:עיתונאים ישראלים
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:מתחרי מאסטר שף (ישראל) V.I.P
קטגוריה:אורנית: אישים
קטגוריה:להט"ביות ישראליות
קטגוריה:עיתונאיות לסביות ישראליות
קטגוריה:ישראליות שנולדו ב-1983
קטגוריה:ישראלים שנולדו ב-1983
ברכת הטוב והמיטיב

**בִּרְכַּת הַטּוֹב וְהַמֵּיטִיב** היא ברכת השבח בהלכה היהודית שתיקנו חכמים לברך על אירוע משמח כאשר האירוע טוב למברך ולאחרים, להבדיל מברכת שהחיינו שאדם מברך על אירוע משמח לעצמו בלבד. נוסח הברכה הוא: 

## ביאור הברכה והגדרתה
ברכת הטוב והמיטיב משמעותה "טוב" - לי, "ומיטיב" - לאחרים.

יש להבדיל בין ברכה זו, שהיא ברכת השבח, לבין הברכה הרביעית מברכת המזון, שגם בה נאמרות המילים "הטוב והמיטיב", ומכונה גם היא בשם זה בלשון חז"ל. (אולם לפי פירוש קרבן העדה, הברכה הרביעית בברכת המזון קשורה במקורה לברכה זו.)

## זמני הברכה
### קניית דברים משמחים
חז"ל תיקנו שתי ברכות על קניית דברים משמחים, כשהשמחה שייכת למברך בלבד הוא מברך ברכת שהחיינו, וכשהשמחה שייכת לשני אנשים או יותר הם מברכים ברכת "הטוב והמטיב", לדוגמה, אדם שקנה לעצמו חפצים שהוא שמח בהם יברך "שהחיינו", אך בני זוג שקנו לעצמם חפצים, מכיוון שהשמחה נוגעת לשניהם במשותף יברכו שניהם "הטוב והמיטב".

וטוב שאחד מהשותפים בשמחה יברך והשני יענה "אמן" ויצא ידי חובה, ואם אחד בירך לבדו גם השני יברך לעצמו את הברכה.

### שמועה טובה
יש לברך ברכה זו כאשר שומעים שמועה טובה המחייבת אמירת ברכת שהחיינו כאשר שמועה זו טובה לא רק למברך אלא אף לאחרים,

כגון בשעת לידת בן זכר אשר טובה לאב ולאם מברכים שניהם ברכה זו, וכן מי שיש לו שדה בשותפות עם אחר, ויורדים גשמים - מברך הטוב והמיטיב.

### שתיית יין
מקרה נוסף בו מברכים ברכה זו, כאשר שותים מכמה יינות, מברכים על היין השני הטוב והמטיב, שאנו מודים על ריבוי היין, אך בזה נצרכים עוד מספר תנאים:

# שהיין השני לא יהיה גרוע יותר מהראשון, אמנם לא צריך שהוא יהיה טוב יותר.
# שישתו בשותפות שני אנשים או יותר משני היינות, וגם בני משפחה נחשבים כשניים ששותים ביחד.
# שעדיין נשאר מהיין הראשון, כי אם הביאו את היין השני כי נגמר הראשון אין בזה שמחה של ריבוי יין, אלא שהביאו אותו כי נגמר הראשון.

כאשר יש להם רק שני יינות וידוע על אחד מהיינות שהוא גרוע יותר, הרי הוא צריך להקדים את הטוב לברכת הגפן ובכך מפסיד את ברכה זו, משום שחסר לו את התנאי הראשון.

#### הברכה בימינו
בימינו יש מקומות שנשכחה ברכה זו, וזאת משום שעד לשנות ה-90 לא היה קיים כל כך ריבוי יינות, בשל מחסור ביינות עם הכשר טוב, למעט בקהילות פולין. וברכה זו חלה כאשר מתקיימים התנאים לעיל. ויש החוששים בכלל העיקרי הדורש לברך רק על "יין משובח יותר" ויש שחששו לדעות שברכת הגפן שבירך על היין הראשון פטרה את כל היינות שבבית ובאופן כזה אין מברכין הטוב והמיטיב.

לעומתם, פוסקים רבים טוענים כי החששות בברכות גורמים למיעוט ברכות בימינו וודאי שלא לזה התכוונו חכמים. לכן מורים שאין לחשוש ובכל מצב של שמחה או של יין חדש שברור שאינו פחות טוב מהיין הקודם (בטעם, באחוז האלכוהול, במחיר, במראה וכו') יש לברך את הברכה.

## אזכורים נוספים
בתלמוד מבואר שאחד האמוראים הקשה מדוע אין מברכים ברכת הטוב והמיטיב בזמן התחדשות הלבנה למסקנת התלמוד הטעם שכך הוא דרך הלבנה שמתחסרת ומתחדשת כל חודש:

עוד אמרו בתלמוד שלעתיד לבוא אף על בשורות רעות שכיום יש לברך עליהם 'ברוך דיין יברכו 'הטוב והמיטיב':

## ראו גם
* ברכת שהחיינו
* ברכות השבח

## קישורים חיצוניים
* 
* אסופת מאמרים בנושא ברכת הטוב והמיטיב, באתר ספריית אסיף
* 
* 
* הרב אליעזר מלמד, ברכת הטוב והמטיב באתר רביבים
* מידע על ברכת הטוב והמיטיב בקטלוג "מרחב" של הספרייה הלאומית

## הערות שוליים

קטגוריה:ברכות השבח
ספר הישר

**ספר הישר** הוא שמם של מספר חיבורים עבריים: 

## לקריאה נוספת
* שמעון שוקק, **"ספר הישר" במסגרת ספרות המוסר העברית במאה הי"ג**, חיבור במסגרת קבלת תואר דוקטור לפילוסופיה, האוניברסיטה העברית בירושלים, תשמ"ו, ע' 347–349: נספח מספר 1: רשימת חיבורים שכותרתם: "ספר הישר". ברשימה זו 19 חיבורים בשם זה.
## הערות שוליים

קטגוריה:ארון הספרים היהודי
קטגוריה:ספרות יהודית של ימי הביניים
קטגוריה:פירושון ספרים
270-279 לפנה"ס

**שימו לב: ערך זה מכיל אירועים מן השנים 279 - 270 לפנה"ס**

## אירועים בולטים בעולם
* 279 לפנה"ס - קרב תרמופילאי בין כוחות גאלים ליוונים
* 275 לפנה"ס - אנטיגונוס השני גונטס משתלט על מוקדון
* 270 לפנה"ס - היירון השני נבחר על ידי אנשי עירו לטיראן סירקוסאי

## נולדו
* 270 לפנה"ס - חמלקרת ברקה, מדינאי ומצביא קרתגי, אביו של חניבעל (נפטר ב-228 לפנה"ס)
* 273 לפנה"ס - אשוקה, המלך השלישי בשושלת מאוריה (השושלת משלה בהודו ואפגניסטן)

## נפטרו
* 279 לפנה"ס - תלמי קראונוס - מלך מוקדון.
* 275 לפנה"ס - נפטר אוקלידס מתמטיקאי יווני.
* 270 לפנה"ס - אפיקורוס, פילוסוף יווני (נולד ב-342 לפנה"ס)

## קישורים חיצוניים

*
קטגוריה:המאה ה-3 לפנה"ס לפי שנים
280-289 לפנה"ס

**שימו לב: ערך זה מכיל אירועים מן השנים 289 - 280 לפנה"ס**

## אירועים בולטים בעולם
* 287 לפנה"ס - סיום המאבק בין הפטריקים לפלבאים ברומא העתיקה
* 285 לפנה"ס - תחילת הבניה של המגדלור באלכסנדריה
* 283 לפנה"ס - תלמי השני עולה לשלטון במצרים התלמיית לאחר מות אביו
* 281 לפנה"ס - סלאוקוס הראשון מביש את ליסימכוס בקרב קורופדיום ומשתלט על אסיה הקטנה
* 281 לפנה"ס - אנטיוכוס הראשון עולה לשלטון בממלכה הסלאוקית

## נולדו
* 287 לפנה"ס - ארכימדס
* 286 לפנה"ס - אנטיוכוס השני מלך הממלכה הסלאוקית

## נפטרו
* 289 לפנה"ס - מֵנְג-דזְה, פילוסוף סיני
* 287 לפנה"ס - תאופרסטוס
* 283 לפנה"ס - תלמי הראשון, מייסד בית תלמי
* 281 לפנה"ס - ליסימכוס
* 281 לפנה"ס - סלאוקוס הראשון, מייסד בית סלאוקוס

## קישורים חיצוניים

*
קטגוריה:המאה ה-3 לפנה"ס לפי שנים
300-309 לפנה"ס

ממוזער|העולם בשנת 300 לפנה"ס
**שימו לב: ערך זה מכיל אירועים מן השנים 309–300 לפנה"ס**

## אירועים בולטים בעולם
* 306 לפנה"ס – קרב סלמיס שבקפריסין, קרב ימי בין דמטריוס פוליורקטס מלך מוקדון ותלמי הראשון מלך מצרים.
* 304 לפנה"ס – סוף המלחמה הסמניטית השנייה
* 304 לפנה"ס – תלמי הראשון, מיורשי אלכסנדר הגדול, מכריז על עצמו מלך מצרים
* 301 לפנה"ס – קרב איפסוס מסיים את המאבק העיקרי בין הדיאדוכים ומסיים את מלחמות הדיאדוכים העיקריות
* 301 לפנה"ס – תלמי מלך מצרים כובש את החלק הדרומי של ארץ ישראל

## נולדו
* 306 לפנה"ס לערך – היירון השני טיראן סירקוסאי

## נפטרו
* 308 לפנה"ס – קלאופטרה, מלכת מוקדון נתפסת בניסיון בריחה ונרצחת.
* 303 לפנה"ס – פוליפרכון, דיאדוך זוטר
* 301 לפנה"ס – אנטיגונוס מונופתלמוס, אציל מקדוני, מצביא בצבאו של אלכסנדר הגדול ואחד מהדיאדוכים הבכירים
* 300 לפנה"ס – אוקלידס

## קישורים חיצוניים

*
קטגוריה:המאה ה-4 לפנה"ס לפי שנים
310-319 לפנה"ס

**שימו לב: ערך זה מכיל אירועים מן השנים 319–310 לפנה"ס**

## אירועים בולטים בעולם
* 312 לפנה"ס – התחלת סלילתה של דרך אפיה
* 312 לפנה"ס – באוקטובר התחיל מניין השטרות
* 312 לפנה"ס – קרב עזה מסתיים בניצחון תלמי הראשון

## נולדו
* 319 לפנה"ס – אנטיגונוס השני גונאטס, מלך מוקדון
* 319 לפנה"ס – פירוס, מצביא יווני ויוזם מלחמת פירוס
* 316 לפנה"ס – ארסינואי השנייה, בתו של תלמי הראשון
* 310 לפנה"ס – אריסטרכוס מסאמוס, אסטרונום ומתמטיקאי יווני
* 310 לפנה"ס – שו'ן קואנג, פילוסוף סיני

## נפטרו
* 316 לפנה"ס – אאומנס, מזכירו של אלכסנדר הגדול ואחת מהדמויות המשמעותיות במלחמות הדיאדוכים אחרי מות אלכסנדר (נולד ב-361 לפני הספירה)
* 317 לפנה"ס – פיליפוס השלישי

## קישורים חיצוניים

*
קטגוריה:המאה ה-4 לפנה"ס לפי שנים
גיום בידה

**גיום בידה** (בצרפתית: **Guillaume Budé**; 26 בינואר 1467 – 23 באוגוסט 1540) מלומד צרפתי שנודע בשמו הלטיני בודיאוס.
ממוזער|right|''Libri V de Asse et partibus ejus'', 1522

## חייו
גיום בידה נולד בפריז למשפחת אצולה. אביו, ז'אן בידה ששימש כיועץ למלך צרפת, היה איש ספר ובעל ספרייה גדולה וחשובה. בידה למד חוק אזרחי באוניברסיטה של אורליאן. בהיותו בן 24 שנה נתפס ללימוד הלשונות היוונית והלטינית. הוא שימש כנוטריון וכמזכיר של לואי השנים עשר מלך צרפת, והיה שליחו אל האפיפיור ליאו העשירי ברומא.

בידה תרגם מיוונית ללטינית מסות שונות של פלוטרכוס (1502–1505). ב-1514 התפרסם בשל מחקרו על מטבעות ומשקלות עתיקים. ב-1522 נתמנה לסגן ראש ממשלתו של פרנסואה הראשון מלך צרפת, ולמפקח על מערכת המשפט בצרפת. הוא שימש גם כ"ראש הסוחרים" (*prévôt des marchands*; ראש עיריית פריז בפועל) פעמים מספר. ב-1530, בהשפעתם של פרנסואה הראשון ושל ז'אן די בלה בישוף נרבון, ייסד קולז' ללימוד שפות העת העתיקה, יוונית, לטינית ועברית, שנודע מאוחר יותר כקולז' דה פראנס שבפריז. הוא ייסד גם את ספריית פונטנבלו, שמאוחר יותר הועברה לפריז ונודעה כספרייה הלאומית של צרפת. ב-1533 שכנע את המלך פרנסואה הראשון שלא לאסור על הדפסת ספרים בצרפת, בניגוד לדעתם של אנשי האוניברסיטה של סורבון.

הוא עסק בתאולוגיה, במשפטים, במתמטיקה ובפילולוגיה, אך מעל לכל נודע כמומחה ללשון היוונית. לבקשת ארסמוס מרוטרדם, ערך מחקר על מוצא המילים של הלשון היוונית, מחקר שבמשך זמן רב שימש בצרפת כעזר ללימוד לשון זו. הוא רכש ידע כה רב עד כי ארסמוס כינה אותו "הפלא של צרפת". אחרי ויכוח ספרותי עם גיום בידה, ארסמוס כתב: "אינני יכול להתפייס עמו; מעולם לא חדלתי מלהעריצו."

לפני מותו בפריז ב-1540, בידה שנחשד בתמיכה בפרוטסטנטים, ביקש לערוך את טקס קבורתו בלילה כדי לא לעורר את חמתם של הקתולים. ב-1572 משפחתו נאלצה להימלט מפריז לשווייץ מפחד טבח ליל ברתולומאוס הקדוש.

## קישורים חיצוניים

* 

קטגוריה:בלשנים ולשונאים צרפתים
קטגוריה:כותבי לטינית בני העת החדשה
קטגוריה:ראשי עיריית פריז
קטגוריה:פוליטיקאים צרפתים
קטגוריה:סגל קולז' דה פראנס
קטגוריה:אספני ספרים
קטגוריה:הומניסטים צרפתים מתקופת הרנסאנס
קטגוריה:צרפתים במאה ה-15
קטגוריה:צרפתים במאה ה-16
קטגוריה:ילידי 1467
קטגוריה:נפטרים ב-1540
320-329 לפנה"ס

ממוזער|העולם בשנת 323 לפנה"ס
**שימו לב: ערך זה מכיל אירועים מן השנים 329–320 לפנה"ס**

## אירועים בולטים בעולם
* 323 לפנה"ס (ג'תל"ח) – שנת מותו של אלכסנדר הגדול. על פי החלוקה המקובלת של הכרונולוגיה של יוון העתיקה, בשנה זו מסתיימת התקופה הקלאסית ומתחילה התקופה ההלניסטית
* 323 לפנה"ס – בעקבות הידיעה על מותו של אלכסנדר, אתונה וכמה ערים נוספות מתחילות להתמרד כנגד השלטון המקדוני ביוון, מה שגורר לבסוף למלחמה הלאמיאטית

## נולדו
* 324 לפנה"ס – אנטיוכוס הראשון
* 323 לפנה"ס – אלכסנדר הרביעי, מלך מוקדון, בנו של אלכסנדר הגדול

## נפטרו
[ממוזער|150px|[אלכסנדר הגדול]]
* 324 לפנה"ס – הפאיסטיון
* 10 ביוני 323 לפנה"ס – אלכסנדר הגדול
* 10 ביוני 323 לפנה"ס – דיוגנס
* 322 לפנה"ס – אריסטו

## קישורים חיצוניים

*
קטגוריה:המאה ה-4 לפנה"ס לפי שנים
טומשפול

**טומשפיל** או **טומשפול** (פולנית: **Tomaszpol***,* אוקראינית: **Томашпіль**, רוסית: **Томашполь**) היא עיר באוקראינה, במחוז ויניצה, שבו היא משמשת כמרכז אזורי. נמצאת על הנהר טומשובקה, יובלו של רוסבה, שהוא יובלו של הדניסטר. המרחק מוויניצה הוא 120 ק"מ. לפי מפקד אוכלוסין משנת 2001, מונה אוכלוסייתה 6068 איש. ב-1998 התגוררו בעיר 57 יהודים.

## היסטוריה
העיר נזכרת לראשונה ב-1616. שמה ניתן לה על שמו של טומש זמויסקי, מושל האזור. לפני פרוץ מרד הקוזקים בעיר היו כ-2,500 תושבים. ב-1648 העיר נכבשה על ידי חיילותיו של בוגדן חמלניצקי, שטבחו ביהודים והחריבו את העיר. ב-1672 העיר נכבשה על ידי האימפריה העות'מאנית. ב-1699 העיר חזרה לפולין ובתחילת המאה ה-18 העיר התחילה להיבנות מחורבותיה, והתחדשה בה גם קהילה היהודית.

## יהדות טומשפול
ב-1889 מספר היהודים בעיר הגיע ל-5000.

ב-1873 בעיר נפתח בית החרושת לסוכר על ידי משפחת ברודסקי. בית החרושת נהפך לאחד מהמפעלים הגדולים של כל המחוז. בבית החרושת זה עבד בין 1887 ל-1918 אחד ממייסדי חובבי ציון הסופר והמשורר, יהודה ליב לוין (יהל"ל).

בסוף המאה ה-19 התפשטה בעיר חסידות, על ידי נצר של בית חב"ד- רבי מרדכי דב טברסקי בנו של ר' מנחם נחום מנז'ין, בנו של ר' דב בער מליובביץ'. לאחריו בראש החצר עמד בנו ר' חיים משה יהושע טברסקי (1857–1959), שב-1924 היגר לארצות הברית.

לפי מרשם האוכלוסין שנערך בברית המועצות בשנת 1939 התגוררו בעיר 1863 יהודים (63% מהאוכלוסייה).

לאחר פלישת גרמניה הנאצית לברית המועצות ביוני 1941 גויסו מרבית הגברים היהודים של טומשפול לצבא האדום. הצבא הגרמני כבש את העיר ב-20 ביולי 1941. זמן קצר לאחר כיבוש העיר ערכו הגרמנים ביחד עם משתפי הפעולה האוקראינים פוגרום ביהודי טומשפול, במהלכו נרצחו בין 150 ל 240 איש. בדצמבר 1941 הועברה טומשפול לשליטה רומנית (היא נכללה באזור כיבוש שנקרא טרנסניסטריה). הרומנים הקימו בעיר גטו, שלשם נאספו כל היהודים מטומשפול, מכפרי הסביבה ואף הובאו אליו יהודים מבסרביה. היהודים הועסקו בעבודות כפייה ורבים מהם מתו ממחלות. היהודים שנותרו בחיים בגטו שוחררו על ידי הצבא האדום ב-16 במרץ 1944.

לאחר המלחמה המשיכו להתגורר יהודים בעיר. בתחילת שנות ה-90 יהודי העיירה הקימו קהילה מאורגנת מחדש. ב-1998 היו בה 57 יהודים, רובם בגיל מבוגר.

## מקורות
* 100 קהילות יהודיות באוקראינה מאת אלכסנדר גרשט

## לקריאה נוספת
* 

## קישורים חיצוניים

* 

## הערות שוליים

קטגוריה:גטאות באוקראינה
קטגוריה:מחוז ויניצה: עיירות יהודיות
קטגוריה:יישובים שהוקמו ב-1616
יוסף יצחק גוטניק

**יוסף יצחק גוטניק** (נולד בי"ג בסיוון תשי"ב, 6 ביוני 1952; ידוע גם כ-**Diamond Joe**) הוא יהודי-אוסטרלי, חסיד חב"ד, מגדולי התורמים לחב"ד ולהתנחלות ביהודה ושומרון.

## קורות חיים
נולד באוסטרליה לשושנה ולרב שניאור חיים גוטניק, רב קהילה שם. למד בישיבת תומכי תמימים המרכזית בניו יורק. בגיל צעיר פנה לעולם העסקים והתחיל לעסוק ביהלומים.

בשנות ה-80 ביקש את ברכתו של הרבי מליובאוויטש לקראת חפירה במכרה באוסטרליה. הרבי הציע לו לרכוש מכרה במערב אוסטרליה. גוטניק החל לחפור באותו מכרה, וגילה שם זהב בכמויות גדולות. עם הזמן הפך גוטניק ליהודי העשיר ביותר באוסטרליה.

נודע כתורם גדול למוסדות תורה וחסד ובתי חב"ד בעולם. ב-1990 סייע להקמת מכון היכל מנחם, לאחר פטירת הרבי מלובביץ' הוא שילם על קניית הבית הראשון בסמוך לאוהל חב"ד לובביץ'.

ב-1996 סייע לבנימין נתניהו להיבחר בבחירות לראשות הממשלה ועמד מאחורי הקמפיין "נתניהו. זה טוב ליהודים", אך כעבור זמן הביע את אכזבתו בשל הסכמי ויי. באותה שנה הוציא לאור ספר ובו ליקוט של דברי הרבי מליובאוויטש כנגד מסירת שטחים.

מ-1996 עד 2000 שימש כנשיא קבוצת הפוטבול אוסטרלי של מלבורן. ב-1999 הורשע ביחד עם שותפו ברכישה לא חוקית של חברת כרייה ונקנס ב-28.5 מיליון דולר.

בשנת 2008 החל לרכוש פוספטים בהודו. בשנת תשע"ג עבר להתגורר בסינגפור.

ביולי 2016 הודיע גוטניק על פשיטת רגל. בשנת 2018 דווח כי פשיטת הרגל בוטלה.

באוגוסט 2022, בעיצומה של מערכת הבחירות לכנסת ה-25, נפגש גוטניק עם פוליטיקאים כגון יו"ר עוצמה יהודית ח"כ איתמר בן גביר, יו"ר הרוח הציונית איילת שקד, יו"ר האופוזיציה בנימין נתניהו, ועוד. גוטניק אף היה אחד מהאישים העיקריים שהובילו לאיחוד בין מפלגות 'הציונות הדתית' ו'עוצמה יהודית'.

גוטניק נשוי ואב ל-11 ילדים. בתו הבכורה רבקה קרינסקי היא זמרת.

## ספריו
* **שלמות הארץ**, שיחות מהרבי מליובאוויטש ותאור המאבק על שלמות הארץ, תשנ"ו

## קישורים חיצוניים
*נפתלי קראוס, ידיים של זהב, מעריב, ינואר 1988
* 
* 
* 
* מספר על הברכה של הרבי מליובאוויטש שגרמה לו להתעשר
* **[https://col.org.il/files/uploads/original/2021/04/60795026ad08c_1618563110.pdf תשורה]**, ב' דראש חודש אייר ה'תשפ"א, תשובות שגוטניק קיבל מהרבי מלובביץ', באתר חב"ד און ליין – COL

## הערות שוליים

קטגוריה:אנשי עסקים חרדים
קטגוריה:אנשי עסקים יהודים אוסטרלים
קטגוריה:חסידי חב"ד
קטגוריה:נדבנים יהודים אוסטרלים
קטגוריה:אוסטרלים שנולדו ב-1952
אחמד קדירוב

**אחמד קדירוב** (ברוסית: **Ахмат Абдулхамидович Кадыров**, בצ'צ'נית: **Къадири lабдулхьамидан кlант Ахьмад-Хьажи**; 23 באוגוסט 1951 - 9 במאי 2004) היה פוליטיקאי צ'צ'ני, שימש כמופתי של צ'צ'ניה העצמאית, עבר לצד הרוסים לפני מלחמת צ'צ'ניה השנייה ונבחר מטעמם לנשיא צ'צ'ניה. הוא נרצח בפיצוץ מטען חבלה בידי הבדלנים הצ'צ'נים בפיגוע התנקשות באצטדיון של גרוזני בעת מצעד ניצחון לזכר מלחמת העולם השנייה.

## ביוגרפיה
נולד בקראגנדי שבקזחסטן, לאחר שמשפחתו הוגלתה לשם על ידי השלטון הסובייטי. ב-1980 התחיל את לימודיו במדרסה האיסלמית של בוכרה. ב-1982 עבר לבית הספר האיסלמי בעיר טשקנט. ב-1986 סיים את לימודיו וחזר למולדתו, שם נבחר לסגן האימאם של מסגד גודרמס. ב-1990 התחיל את לימודיו בפקולטה האיסלמית של אוניברסיטת רבת עמון. ב-1991 חזר למולדתו ולקח חלק במאבקו של ג'וחר דודייב למען עצמאות צ'צ'ניה ומונה על ידו לסגן המופתי של צ'צ'ניה, ואחר כך ב-1995 מונה למופתי העליון של הרפובליקה. הכריז על מלחמת ג'יהאד נגד השלטון הרוסי. ב-1999 לאחר חילוקי דעות עם שאמיל באסייב עבר לצד השלטון הפדרלי, וחזר בו מפסק דינו הקודם. לאחר עריקתו פוטר מתפקידו כמופתי והוכרז על ידי אסלאן מסחאדוב, נשיא צ'צ'ניה כאויב העם הצ'צ'ני. ב-2000 נבחר על ידי ולדימיר פוטין כנשיא צ'צ'ניה. מאז עזר לכוחות הפדרליים לדכא את המרד הצ'צ'ני, והוכרז על ידם כיעד חיסול מרכזי. נהרג בהתפוצצות מטען באצטדיון של גרוזני ב-9 במאי 2004. בנו רמזן מונה לאחר מותו לראש ממשלתה ואחר כך לנשיא צ'צ'ניה על ידי פוטין.

## הנצחתו
בישראל, נחנך בשנת 2014 מסגד אחמד חאג'י קדירוב באבו גוש והרחוב שבו נמצא המסגד קרוי גם הוא על שמו של קדירוב.

## קישורים חיצוניים

* 

קטגוריה:ראשי צ'צ'ניה
קטגוריה:מעוטרי גיבור הפדרציה הרוסית
קטגוריה:מעוטרי עיטור הידידות (רוסיה)
קטגוריה:צ'צ'נים שנולדו ב-1951
קטגוריה:נפטרים ב-2004
Some Girls

**Some Girls** הוא אלבום רוק של הלהקה הבריטית הרולינג סטונז שיצא ב-1978.

האלבום הצליח מאוד והחיה את קריירת הלהקה, האלבום כולל עשרה שירים, מתוכם ארבעה יצאו בסינגלים. השיר הפופולרי ביותר של האלבום היה Miss You, שנכנס למקום הראשון במצעד. השירים Beast Of Burden ואת Respectable, הגיעו אף הם למקומות גבוהים במצעדים.

האלבום הגיע למקום הראשון במצעד האמריקאי, ושהה במצעד 82 שבועות. במצעד הבריטי הוא הגיע למקום השני, ושהה במצעד 25 שבועות בלבד. האלבום קיבל פלטינה כפול שש, יותר מכל אלבום אחר של הרולינג סטונס. מגזין הרולינג סטון רשם אותו במקום ה-269 ברשימת 500 האלבומים הטובים ביותר.

## רשימת רצועות
כל השירים נכתבו בידי מיק ג'אגר וקית' ריצ'רדס, אלא אם צוין אחרת.


# "Miss You" – 4:48
# "When the Whip Comes Down" – 4:20
# "Just My Imagination (Running Away with Me)" (Norman Whitfield, Barrett Strong) – 4:38
# "Some Girls" – 4:37
# "Lies" – 3:12
# "Far Away Eyes" – 4:24
# "Respectable" – 3:07
# "Before They Make Me Run" – 3:25
# "Beast of Burden" – 4:25
# "Shattered" – 3:47


## חברי הלהקה
* מיק ג'אגר - שירה, גיטרה, פסנתר
* קית' ריצ'רדס - שירה, גיטרה, בס, פסנתר, קלידים
* רון ווד - גיטרות, בס
* צ'ארלי ווטס - תופים
* ביל ווייאהם - בס, סינתיסייזר

## קישורים חיצוניים

קטגוריה:אלבומי הרולינג סטונז
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת וירג'ין רקורדס
בסיליוס הראשון, קיסר האימפריה הביזנטית

ממוזער|250x250 פיקסלים|זוג מטבעות מימיו של בסיליוס. המטבע השמאלי מציג את פניו של בסיליוס עצמו, ואילו הימני מתאר את בנו ואת אשתו השנייה.
**בסיליוס הראשון** (יוונית: **Βασίλειος Α΄ο Μακεδών**) היה קיסר האימפריה הביזנטית בין השנים 867 ל-886, נחשב לאחד מגדולי הקיסרים הביזנטים ומייסדה של השושלת המקדונית.

## מוצא ועלייתו לשלטון
מוצאו של הקיסר, אשר נולד ככל הנראה בסביבות שנת 811, היה במשפחת איכרים ארמנית אשר היגרה למוקדון. בסביבות שנת 840 הגיע לקונסטנטינופול ועבד כסיס אצל קרוב משפחתו של הקיסר מיכאל השלישי. עם הזמן עלה וטיפס במעמד, עד שנהיה לאחד ממקורביו של הקיסר. בשנת 866, כאשר חשד מיכאל בדודו כי הלה מתכוון לרצחו ולעלות לשלטון במקומו, ציווה על בסיליוס לרצחו. בסיליוס עשה זאת ותפס בכך את מקומו של הנרצח. שנה לאחר מכן, כאשר שמע כי בכוונתו של מיכאל להרחיק אותו ממוקדי השלטון ולמנות במקומו אדם אחר, רצח בסיליוס את הקיסר מיכאל ועלה לשלטון במקומו.

## תקופת שלטונו
את מהלכיו הצבאיים הראשונים עשה בסיליוס במערב עוד בשנה הראשונה למלכותו (867), בהביסו את הערבים שצרו על רגוזה (כיום דוברובניק) ובהשתלטותו בדרך זו על דלמטיה. לאחר ניצחון זה, הודו הבולגרים ושאר השבטים הסלבים בבלקן בכפיפותם למרות הקיסר היושב בקונסטנטינופול. ברית צבאית בין בסיליוס, האפיפיור ולואי השני מלך אקיטן שבצרפת הביסה את הערבים בדרום איטליה, והקיסר הביזנטי זכה בשני ניצחונות גדולים בקרבות ימיים בים הטירני, אך למרות זאת לא עלה בידי בני הברית למנוע את נפילתה של סירקוזה בידי הערבים. גם במזרח, באסיה הקטנה, נלחמו רבות בסיליוס ומצביאו כריסטופורוס בערבים ובבני בריתם. 
ימין|ממוזער|בסיליוס הראשון, ציור מהמאה ה-12
ימין|ממוזער|בסיליוס הראשון, ציור מהמאה ה-12
בתקופתו של בסיליוס הידרדרו שוב היחסים בין ביזנטיון לרומא (קרי, האפיפיור), על אף מאמציו של הקיסר לאחות את הקרע. בתחומי החקיקה, החל הקיסר בחיבור ספר חוקים חדש הנקרא על שמו "הבאסיליקה" ונסתיים בימי בנו לאו השישי. בימיו של בסיליוס נתרבו עד מאוד רדיפות היהודים בתחומי ביזנטיון, והם הופלו לרעה בחוקים ובגזרות. 

באחרית ימיו, מספרת המסורת, שקע בסיליוס במרה שחורה בגלל מות בנו קונסטנטינוס. זמנו של הקיסר לא איחר לבוא והוא מת בתאונת ציד בשנת 886. בסיליוס הקים שושלת מפוארת אשר שלטה דורות רבים בביזנטיון ונחלה לאורך רוב שנות שלטונה הצלחות צבאיות ומדיניות. כמעט 200 שנות שלטונה של השושלת המקדונית היו מן תורי הזהב הגדולים ביותר של האימפריה הביזנטית, ובסיליוס היה בין הגדולים שבשליטי השושלת.

## מגילת אחימעץ
לפי מגילת אחימעץ, אחד מאבות אבותיו, שפטיה בן אמיתי, ריפא את בתו של בסיליוס וכך זכה להציל קהילות יהודי איטליה מגזירותיו. עוד מסופר כי בסיליוס הראשון נקרא בשם הכינוי "פולו" כיוון שנהג לדכא אנשי מרד במכתש הבד בעודם חיים, ועל זה יוסד הפיוט "חשוך השאר מכתשם בבית הבד."

## קישורים חיצוניים

* 
* 
* 
* 

## הערות שוליים

קטגוריה:קיסרי האימפריה הביזנטית
קטגוריה:ילידי 811
קטגוריה:נפטרים ב-886
יוחנן הראשון צימיסקס, קיסר האימפריה הביזנטית

[שמאל|ממוזער|250px|יוחנן צימיסקס פוגש את [סוויאטוסלב, נסיך קייב|סוויאטוסלב נסיך קייב]]

**יוחנן הראשון צימיסקס** (ביוונית: **Ιωάννης ο Πρώτος o Τζιμισκής** או **Ιωάννης Α΄ Τζιμισκής**; 925 – 10 בינואר 976) היה מגדולי קיסריה של האימפריה הביזנטית. מצביא וכובש, נחשב לחלק מן השושלת המקדונית.

## ביוגרפיה
### מוצא ועלייתו לשלטון
יוחנן הראשון היה בן למשפחת אצילים ארמנית (פירוש כינויו 'צימיסקס Չմշկիկ צ'משקיק' בארמנית הוא 'קטן') שהתפרסם כמצביא דגול במלחמות עם המוסלמים במזרח, בימיו של הקיסר קונסטנטינוס השביעי. בשנת 963 הוא סייע לידידו ניקפורוס השני לעלות לשלטון, ובתמורה מונה למפקד צבאות המזרח. כעבור מספר שנים התגלע סכסוך מר בין השניים, ויוחנן סייע לקיסרית תאופנון, אשתו של ניקפורוס ומאהבתו של יוחנן, להרעיל את בעלה. לאחר מות הקיסר עלה יוחנן לשלטון במקומו (969).

### תקופת שלטונו
[ימין|ממוזער|250px|הביזנטים בראשות יוחנן תוקפים את [פרסלב, בירת האימפריה הבולגרית.]]
בראשית שלטונו, נכנע יוחנן לדרישותיו של הפטריארך של קונסטנטינופול להביע חרטה על הסיוע לרצח, וכך גם גירש את תיאופנון. כדי לבסס את זכותו לכתר נשא לאישה את תאודורה, בתו של קונסטנטינוס השביעי. שנתיים לאחר עלייתו לשלטון, ב-971, כבר עלה יוחנן במסע מלחמה על האימפריה הבולגרית, הכבושה בידיו של השליט הרוסי סוויאטוסלב. הוא ניצח את סוויאטוסלב, כבש ובזז את פרסלב בירת בולגריה וסיפח את הארץ לשלטונו. 

בשנת 972 הסדיר יוחנן את יחסיו עם האימפריה הרומית הקדושה על ידי חיתון אחת מבנות משפחתו ליורש העצר של האימפריה, לימים הקיסר אוטו השני. אותה שנה יצא למסע המלחמה השני שלו, הפעם במזרח כנגד חליפות בגדד. הוא התקיף את עיראק, ושנתיים לאחר מכן יצא מאנטיוכיה דרומה וכבש את ערי סוריה וארץ ישראל עד לקיסריה, והגיע אף לפאתי ירושלים. בדרכו חזרה לאסיה הקטנה כבש גם את ביירות וצידון. בשנת 976 הגיע יוחנן לקונסטנטינופול כאשר הוא חולה, ומת כעבור זמן קצר.

## קישורים חיצוניים

[ימין|ממוזער|מטבע מהמאה ה-10 של יוחנן הראשון צימיסקס מוכתר על ידי [מריה הבתולה]]
* 
* 

קטגוריה:קיסרי האימפריה הביזנטית
קטגוריה:יוונים ממוצא ארמני
קטגוריה:ילידי 925
קטגוריה:נפטרים ב-976
אירדנטה

**אִירֶדֶנטה** (**Irredenta**) או **אירדנטיזם** (**Irredentism**) היא התלכדות קבוצה לאומית המצויה במדינה אחת (לרוב קבוצה שהיא מיעוט), מתוך שאיפה להסתפח למדינה אחרת (בדרך כלל בעלת גבול משותף) שבה מהווה לאום זה רוב או מחזיק בשלטון. **אירדנטיזם** יכול להתבטא הן בסיפוח השטח שבו מצויה הקבוצה הלאומית בלבד, והן בסיפוח כולל של המדינה שבה מצויה קבוצה זו. שאיפה זו מבוססת על זהות לאומית אתנית או דתית. בניגוד להגדרתו של ארנסט גלנר ללאומיות, המתבססת על חפיפה בין לאום לבין שטח, הלאומיות האירדנטיסטית מתבססת על הזיכרון ההיסטורי המשותף של ה"מולדת", ולכן איננה מוגבלת בהכרח לקרקע שעליה יושב הלאום כיום.

מקור המונח הוא "Italia Irredenta" ("איטליה שלא נגאלה").

## דוגמות
* ארגון "איטליה אירדנטה"  (המקור למושג), שביקש לספח לאיטליה את כל השטחים שאוכלוסייתם דיברה איטלקית, שהיו אז בתחומה של אוסטריה.
* המיעוטים הסלאביים במדינות הבלטיות, ובעיקר מיעוטים רוסיים, השואפים כי רוסיה תשוב ותספח מדינות אלה לשטחה כמו שאירע לאחר כיבוש המדינות הבלטיות ב-1940, ולא נמנעים אף מעימותים אלימים עם הממשל במדינות אלה.
* השיעים בעיראק בתקופת שלטונו של סדאם חוסיין, שחלקם ביקשו להסתפח לאיראן. השיעים הם בעיראק רוב (מעל ל-60 אחוזים מהאוכלוסייה), אך עיראק בתקופה זו נשלטה באופן דיקטטורי על ידי סדאם חוסיין, שהשתייך למיעוט הסוני, ואיראן הייתה מפלט לפולחן דתי שיעי כתחליף לדיכוי הדתי של השלטון העיראקי. טענה זו מוטלת בספק רב עקב התנגשות זהויות. השיעים העיראקים החזיקו בזהות כפולה. מצד אחד - דתית - שיעית, בעלת זיקה לאיראן. מצד שני - ערבית לאומית, בעלת זיקה משמעותית לעיראק, בניגוד לאיראן, שאוכלוסייתה פרסית. ישנה טענה רחבה במחקר האקדמי שרוב השיעים בעיראק לא רצו כלל להשתייך לאיראן, ואף התגייסו בהמוניהם לצבא עיראק במלחמת איראן–עיראק כדי להוכיח את נאמנותם למדינה העיראקית.
* ארגון אומונויה המייצג את היוונים בדרום אלבניה (צפון אפירוס), שחלקם שואפים להסתפח ליוון.
* גרמניה הנאצית שביקשה לספח שטחים דוברי גרמנית שלא היו תחת שליטתה כגון אוסטריה וחבל הסודטים.
* ערבים תושבי ישראל הורחקו מתחום הגיוס אל צה"ל על בסיס רציונל לאומי־אירדנטי. על פי רציונל זה, עקב הסכסוך הישראלי–ערבי־פלסטיני, ועקב היותם של הערבים הפלסטינים תושבי ישראל השייכים ללאום הערבי־פלסטיני, הם הוצבו בעמדה מתנגחת עם הלאום היהודי ולכן לא התאפשר גיוסם לצבא. רציונל זה היה נתון בשנים הראשונות במחלוקת. עקב כך לא קיבלו ערביי ישראל פטור חוקי מן השירות הצבאי, אלא העניין הושאר לשיקול הדעת של הפוקד, אך בפועל הם לא נקראו לשירות.

## ראו גם
*פאן-ערביות
*איחוד איטליה
*פאן-גרמניות

## קישורים חיצוניים

* 

## הערות שוליים

*
קטגוריה:הגירה
קטגוריה:לאומיות
Program Segment Prefix

במערכת ההפעלה DOS, **תחילית מקטע התוכנית** (באנגלית **Program Segment Prefix**, ובקיצור **PSP**) היא מבנה נתונים בגודל של 256 (100h) בתים, המשמש את מערכת ההפעלה לשמירת נתונים שונים על התוכניות המופעלות בה. כאשר תוכנית נטענת לזיכרון לשם הרצה, המערכת יוצרת עבורה את טבלת ה-PSP ומעדכנת בה את השדות השונים. התוכנית עצמה נטענת לזיכרון מיד לאחר הטבלה. בקובץ COM מקטע ה-PSP הוא מקטע הבסיס של התוכנית וטבלת ה-PSP נטענת בתחילתו, כך שהתוכנית עצמה נטענת תמיד בהיסט של 100h בתים.

## מבנה

## שימושים
כתובת מקטע ה-PSP של תוכנית משמשת כמזהה ייחודי שלה (Process ID) עבור מערכת ההפעלה בפעולות של ניהול משאבים (זיכרון וקבצים).

הנתונים השמורים ב-PSP משמשים בעיקר את מערכת ההפעלה. השימוש הנפוץ ביותר בתוכנה הוא קבלת הפרמטרים שבשורת הפקודה.

## לקריאה נוספת

## הערות שוליים

קטגוריה:DOS
ישיבת שובו בנים

**ישיבת שובו בנים**, הידועה גם כישיבת **נחמת ציון** היא ישיבה של חסידי ברסלב בירושלים, בראשות הרב אליעזר ברלנד.

המרכז הישראלי לנפגעי כתות קבע בשנת 2018 שהקהילה בראשות ברלנד היא כת.

## פעילות הישיבה
אליעזר ברלנד הקים את הישיבה בבני ברק בשנת 1978 (תשל"ח). מרבית המצטרפים היו חוזרים בתשובה. ב-1980 נפתחה ישיבה נוספת בירושלים וב-1982 (תשמ"ב) התאחדו שתי הישיבות בירושלים. הישיבה נכנסה למתחם ברחוב מעלה חלדיה ברובע המוסלמי, במקום שבו שכנה טרם מלחמת העצמאות ישיבת חיי עולם והתמקמה בו. מאז 1995 מכנה הישיבה עצמה גם "נחמת ציון" ומנסה למשוך לשורותיה גם חרדים שאינם חוזרים בתשובה. המתחם נמצא בבעלות אגודת עטרה ליושנה, והישיבה משלמת לה דמי שכירות.

טרם פרוץ האינתיפאדה בנובמבר 1986 נרצח בסמוך לישיבה תלמיד הישיבה אליהו אומדי, בעקבות הירצחו קרא ברלנד לחסידיו לנקום את מותו, ואלו פגעו בערבים באזור, כנקמה על מותו של אומדי.

המתחם ברובע המוסלמי משמש ככולל שבו לומדים כ-60 אברכים. הקהילה מחזיקה כוללים וישיבות נוספות בירושלים.

לפי טענות בעיתונות ותחקיר של עמותת "קשב", הישיבה מקיימת קשר עם גורמים עבריינים. חלק מתלמידי הישיבה הם עבריינים לשעבר שחזרו למוטב. ראש המוסד, אליעזר ברלנד יצא מישראל בשנת 2013, לאחר שנחשד בעבירות מין. הוא נדד בין מדינות אחדות, עד שהוסגר לישראל. הורשע בהסדר טיעון במעשים מגונים ובתקיפה ונידון ל-18 חודשי מאסר. חלק מתלמידיו טוענים לחפותו והוא שב לתפקידו.

בשנת 2021 נעצרו מספר אנשי משמרת הצניעות של ישיבת "שובו בנים" בהקשר של פרשת רצח ניסים שטרית ואבי אדרי. זאת בעקבות חומרים שעלו בסרט רב הנסתר.

בשנת 2023 קיבלה "שובו בנים" אישור ממשרד ירושלים ומסורת ישראל בראשות השר מאיר פרוש להדליק מדורה בהילולת רשב"י במירון, בתנאי שאליעזר ברלנד לא ישתתף בהדלקה. הבטחה זו הופרה. למרות זאת, בשנת 2025 משרד ירושלים ומסורת ישראל שוב נתן לישיבה שוב אישור זהה תמורת הבטחה דומה וגם היא הופרה.

## גלריית תמונות

קובץ:שובו בנים (1).JPG|בית המדרש
קובץ:שובו בנים (3).JPG|הסוכה בישיבה
קובץ:שובו בנים (5).JPG|צידו הצפוני של המבנה


## לקריאה נוספת
*ד"ר יונתן שתיל, **פסיכולוג בישיבת ברסלב**, תל אביב 1993

## קישורים חיצוניים
* אתר שובו בנים אינטרנשיונל
* 
* 
* אליעזר ברלנד במרכז הישראלי לנפגעי כתות
* 
* 
* 

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הרובע המוסלמי: ישיבות
קטגוריה:ישיבות לחוזרים בתשובה
קטגוריה:ישיבות חסידיות בישראל
קטגוריה:כתות בישראל
קטגוריה:כתות חרדיות
קטגוריה:תנועות משיחיות יהודיות
מוח'תאר

**מֻח'תאר** (בערבית:** مختار**) או **מוכתר** הכפר הוא מוסד מתקופת האימפריה העות'מאנית. המוח'תאר הוא פקיד ממשלתי הממונה על ידי השלטונות ונאמן להם. הוא מקבל משכורת מהרשות השלטונית. בין תפקידיו לשפוט בסכסוכים קלים בין איש לרעהו, ולייצג את הכפר בפני השלטונות. בתקופה העות'מאנית הוא היה אחראי על רישום הלידות, הנישואין והפטירות, ועל הגיוס לצבא. לאחר כיבוש ארץ ישראל בידי הבריטים, צומצמו מאוד זכויות המוח'תאר.

לעיתים, התפקיד עובר במשפחה. עם חילופי שלטון, קורה שהמשרה עוברת מחמולה אחת לשנייה, אפילו יריבה לה.

ביישובים העבריים בארץ ישראל לא היה קיים מוסד כזה, אך במקרים מסוימים נאלצו למנות אדם שישא בתואר על מנת ליצור קשרים עם היישובים הערבים השכנים. מוח'תאר הכפר הערבי ביקש לבוא במגע עם מי שנושא בתואר מוח'תאר, ולא עם מזכיר פנים או בעל תפקיד דומה. כך, למשל, בכור-שלום שטרית מונה להיות המוח'תאר של המושבה כנרת בתקופת מלחמת העולם הראשונה.

בימי השלטון הבריטי נתמנה בכל כפר ערבי ובכל יישוב יהודי מוח'תאר שתפקידו היה לדאוג ליחסים התקינים עם ממשלת המנדט ועם היישובים השכנים. ביישובים היהודים, לקראת המינוי נדרש המוח'תאר הנבחר להשתתף בקורס שהתקיים מטעם הסוכנות היהודית (בדרך כלל בחווה הפרסית סמוך למוצא). במהלך הקורס למדו ערבית מדוברת, חוקים הקשורים לסכסוכי קרקעות וכדומה. לדוגמה, משה (דרוויש) צורי נבחר בתחילת המאה ה-20 להיות "מוח'תאר" היהודים בעכו. במסגרת תפקידו טיפל בענייני הכספיים של הקהילה, בבית הכנסת, בכרם זיתים שהיה בבעלות הקהילה, בבית הקברות שלה, ובקשר השוטף עם הרשויות.

## לקריאה נוספת
* דוד בן דוד, איש כפר עציון וניר עציון, **גשר על פני התהומות**, 1996, הוצאה עצמית.
* נחמה מרקוס, לעבדה ולשמרה סיפורו של קיבוץ חפץ חיים, עמ' 150.

## קישורים חיצוניים

קטגוריה:שלטון מקומי
קטגוריה:היסטוריה אסלאמית
קטגוריה:משרות פוליטיות
קטגוריה:האימפריה העות'מאנית: פוליטיקה
בלנדד מאלט ויסקי

**בלנדד מאלט** (אנגלית: **Pure Malt, Vatted Malt, Blended Malt**) הוא ויסקי המיוצר מכמה סוגים של סינגל מאלט, ומחויב בתהליך ייצור של זיקוק דודי מסורתי, ולא זיקוק רציף.
כמו כן בלנדד מאלט מאופיין בטעם דומיננטי גולמי ומעושן לעומת הבלנדד והגריין הפשוטים אשר מאופיינים בטעם עדין וספירטי כתוצאה מהזיקוק הרציף.
## התקן הסקוטי
לפי התקן הסקוטי, ויסקי בלנדד מאלט צריך לעמוד בשבעה תנאים:

*הפקת הויסקי מתבצעת באמצעות תהליך זיקוק מסורתי ולא בתהליך זיקוק רציף הנחשב לזול וממנו מפיקים ויסקי בלנדד ויסקי גריין.
*כל סוג של מאלט ממנו עשוי הויסקי חייב לעבור לפחות 2 תהליכי זיקוק. בדרך כלל בסקוטלנד מזקקים את הויסקי פעמיים ובאירלנד שלוש פעמים.
*ויסקי זה מכיל לפחות שני סוגי סינגל מאלט.
*המאלט הצעיר ביותר מבין המאלטים המרכיבים את הויסקי צריך להיות מיושן לפחות שמונה שנים בחביות עץ אלון. 
*הבלנדד מאלט צריך להכיל לפחות 40% כוהל בנפח. 
*כדי שהתווית 'Blended Malt Scotch Whisky' שהיא אינדיקציה לאיכות, תופיע על הויסקי, הויסקי חייב להיות מיוצר בתחומי סקוטלנד. ישנם הרבה סוגי ויסקי בלנדד מאלט שאינם מיוצרים בסקוטלנד ונחשבים לאיכותים לא פחות. רובם מיוצרים באירלנד, קנדה וארצות הברית.
*שלב ההלתתה חייב להפסיק על ידי עשן כבול.

## דוגמאות
*למרות שחברת ג'וני ווקר מייצרת בדרך-כלל ויסקים מסוג בלנדד רגיל, בשנת 1997 היא החלה בשיווק חדש של בקבוק בשם "ג'וני ווקר – תווית ירוקה" (באנגלית: Johnnie Walker – Green label) שהוא למעשה בלנדד מאלט. גילו המינימלי של הצעיר בתערובת הוא 15 שנים.
*לאחרונה החלה חברת ויליאם גראנט (הבעלים של מותגי הוויסקי גראנטס וגלנפידיך) לשווק ויסקי חדש מסוג בלנדד מאלט בשם 'Monkey Shoulder',  הוויסקי מורכב משלושה סינגל מאלטים: בלוויני, גלנפידיך וקינינווי.

## הערות שוליים

קטגוריה:ויסקי
איוואן קאמפו

**איוואן קאמפו ראמוס** (נולד ב-21 בפברואר 1974 בסן סבסטיאן) הוא כדורגלן עבר ספרדי ששיחק בעמדות הבלם והקשר האחורי.

קאמפו החל את הקריירה שלו בדפורטיבו אלאבס בשנת 1993. בשנת 1996 עבר קאמפו לולנסיה שם שיחק עד שנת 1997 ואז עבר למיורקה שם שיחק עונה אחת. בשנת 1998 עבר קאמפו לריאל מדריד וזכה איתה בליגת האלופות. בשנת 2002 הושאל קאמפו לבולטון ונדררס וב-2003 עבר אליה באופן רשמי. ב-2008, עבר לאיפסוויץ' טאון. בעונת  עבר קאמפו לא.א.ק. לרנקה מליגת העל הקפריסאית.

כאשר תם חוזהו ב-א.א.ק. לרנקה פרש קאמפו ממשחק פעיל.

לזכותו של קאמפו ארבעה משחקים בנבחרת ספרד, עימה השתתף במונדיאל 1998 שנערך בצרפת.

## קישורים חיצוניים

קטגוריה:בלמי כדורגל בסקים
קטגוריה:קשרי כדורגל בסקים
קטגוריה:כדורגלנים בסקים
קטגוריה:בלמי כדורגל ספרדים
קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני דפורטיבו אלאבס
קטגוריה:כדורגלני ולנסיה
קטגוריה:כדורגלני ריאל ואיאדוליד
קטגוריה:כדורגלני מיורקה
קטגוריה:כדורגלני ריאל מדריד
קטגוריה:כדורגלני בולטון וונדררס
קטגוריה:כדורגלני איפסוויץ' טאון
קטגוריה:כדורגלני א.א.ק. לרנקה
קטגוריה:כדורגלני נבחרת ספרד
קטגוריה:כדורגלני מונדיאל 1998
קטגוריה:ספרדים שנולדו ב-1974
בלנדד ויסקי

**בלנדד ויסקי** (באנגלית: **Blended whiskey**) הוא ויסקי שמכיל כמה תזקיקים שונים של ויסקי סינגל מאלט וויסקי סינגל גריין (בדרך כלל כמות גדולה של גריין וכמות קטנה של מאלט). וזאת להבדיל מהבלנדד מאלט המכיל תערובת של כמה סוגי ויסקי סינגל מאלט בלבד. המשקה משמש ברוב סוגי הקוקטיילים בגלל עלותו הנמוכה לעומת סוגי ויסקי אחרים.
[שמאל|ממוזער|200px|[בלנטיינס - ויסקי סקוטי מסוג בלנדד]]

על פי רוב לא מצוין גילו של הבלנדד ויסקי, אם גיל כזה מצוין, אז כל אחד מהתזקיקים השונים בתערובת, מאלט או גריין, חייב להיות בגיל המינימלי המצוין על הבקבוק.

מקורו של הבלנדד ויסקי בסקוטלנד, אולם הוא מיוצר במדינות נוספות, ביניהן אירלנד, קנדה וארצות הברית.
כיום ויסקי בלנדד הוא הנמכר ביותר מבין שלושת סוגי הוויסקי הנמכרים, כנראה בגלל מחירו הזול יחסית טעמו העדין והאיכור לטעם הגולמי על ידי שילוב תערובות של סינגל מאלט איכותיות.

## התקן הסקוטי
על פי התקן הסקוטי, ויסקי מסוג זה צריך לעמוד בדרישות הבאות:
*כל תזקיק ויסקי מזוקק לפחות פעמיים. בסקוטלנד מזוקק הוויסקי בדרך כלל פעמיים ובאירלנד שלוש.
*תכולת הויסקי מסוג מאלט היא לפחות 15%.
*זמן הישון של התזקיק שיושן במשך הזמן הקצר ביותר יהיה לפחות שלוש שנים בחביות עץ אלון.
*תכולת האלכוהול בנפח תהיה לפחות 40%. בדרך כלל מכילים מותגי הבלנדד 43% אלכוהול.
*על מנת לשאת את התווית 'Scotch blended', שהיא אינדיקציה לאיכות, על הוויסקי להיות מיוצר בתחומי סקוטלנד.

## מותגי בלנדד ויסקי ידועים
* ג'וני ווקר
* שיבאס
* לאודרס
* ג'יימסון

## ראו גם
*ויסקי סקוטי
*בלנדד מאלט
*סינגל מאלט ויסקי

## קישורים חיצוניים
* 
* 
* ליאור שדמתי, מעורבב! לא מנוער, 'איש הענבים'
* 

קטגוריה:ויסקי
Mycobacterium tuberculosis

***Mycobacterium tuberculosis*** הוא חיידק שגורם לרוב המקרים של מחלת השחפת בבני אדם. הוא תואר לראשונה ב-24 במרץ 1882, על ידי רוברט קוך, שקיבל ב-1905 את פרס נובל לפיזיולוגיה ורפואה בעקבות הגילוי; החיידק ידוע גם בשם Koch's bacillus (הבצילוס של קוך). מיפוי רצף הבסיסים בגנום של החיידק הושלם ב-1998.

## פיזיולוגיה
*M.tuberculosis* הוא חיידק אווירני אובליגטורי (מיקובקטריום גראם-חיובי). בעוד שחיידקי *Mycobacteria* לא נראים כמתאימים לקטגוריה של גראם-חיוביים מנקודת מבט ניסויית (כלומר, הם לא שומרים על הצבע הסגול בצביעת גראם), הם מסווגים כחיידקים גראם-חיוביים יציבי-חומצה (תכונה המתייחסת ליכולתם של מספר סוגי חיידקים לא לעבור תהליך של איבוד צבע על ידי חומצה במהלך תהליכי צביעה) בגלל חוסר קרום התא החיצוני. החיידק מתחלק כל 15 עד 20 שעות – קצב איטי מאוד ביחס לחיידקים אחרים, שזמן החלוקה שלהם נמדד בדרך כלל בדקות (לדוגמה, החיידק E.coli מסוגל להתחלק בתנאים מיטביים כל 20 דקות). החיידק הוא בצילוס קטן, דמוי מתג, שיכול לעמוד בפני חיטוי חלש, יכול לשרוד בתנאי יובש במשך מספר שבועות ומסוגל לגדול רק בתוך אורגניזם מארח.

## זיהוי
*M.tuberculosis* מזוהה במיקרוסקופ באמצעות מאפייני הצביעה שלו: הוא שומר על מספר צבעים לאחר שהוא נשטף בתמיסה חומצית, ולפיכך, הוא מסווג בתור "בצילוס יציב-חומצה" (AFB). בשיטת הצביעה הנפוצה ביותר, צביעת ציל-נילסן, AFB צבועים באדום בהיר, שבולט מאוד על פני הרקע הכחול. בצילוסים יציבי-חומצה יכולים להיראות גם במיקרוסקופ פלואורסצנטי, ובצביעת אוראמין-רודאמין. הסיבה לתכונת יציבות החומצה היא דופן התא השעוונית העבה של החיידק. תכונת השעווניות של דופן התא היא בעיקר בגלל נוכחותן של חומצות מיקוליות (שנתנו למשפחת החיידקים הזאת את שמה) על קרום התא.

דופן התא השעוונית אחראית גם ליצירה הטיפוסית של מוקדים במחלת השחפת. המרכיב האחראי, טרהלוז דימיקולאט, נקרא גורם המֵיתר. קשה מאוד לגדל חיידקי *M. tuberculosis* ולרוב עושים שימוש במצע לוונשטיין-ינסן למטרה זו, אולם תוצאות מהירות יותר מושגות באמצעות מצע מידלברוק.

טיפול: העמידות הגבוהה של החיידק מחייבת מתן של מספר אנטיביוטיקות לפרק זמן ממושך. כדוגמת ריפמפין, סטרפטומיצין, פירזנמיד.

## קישורים חיצוניים

## הערות שוליים
 
 


קטגוריה:ערכים שבהם תבנית בריטניקה אינה מתאימה
קטגוריה:חיידקים אמיתיים
Clostridium perfringens

***Clostridium perfringens*** (בעבר היה ידוע בשם *Clostridium welchii*) הוא מין של חיידק יוצר נבגים, אל-אווירני אובליגטורי, חיובי במבחן CAMP הפוך, בעל מורפולוגיה של מתג, גראם-חיובי מהסוג *Clostridium*. החיידק נמצא בכל מקום בטבע וניתן למצוא אותו בין השאר בירקות הנמצאים בתהליכי ריקבון, משקעים ימיים, במעיים של בני אדם וחולייתנים אחרים, חרקים ובאדמה. כל דגימת קרקע שנבדקה אי פעם, למעט דגימות מחולות הסהרה, הכילה כמות מסוימת של *C. perfringens*.

## מאפייני ההדבקה
*C. perfringens* מתפקד במחלות רבות כחלק לא משמעותי מהפלורה הטבעית של הגוף. במקרה זה, התפקיד שלו במחלה קטן ואיננו משמעותי.
למחלות שנגרמות מחיידק זה יש תסמינים של נקרוזה רקמתית, בקטרמיה, נפחת, ונמק כתוצאה מהצטברות גזים, הידוע גם בשם מיונקרוזה קלוסטרידיאלית. הרעלן המעורב בנמק הגזי ידוע בשם אלפא-טוקסין, והוא חודר לתוך ממברנת הפלזמה של התאים, וגורם ליצירת מרווחים בקרום התא שמפריעים לתפקודי התא הרגילים.

הפעילות של *C. perfringens* על גופות מתים ידועה לעובדי חדרי מתים בתור רקמת גז (הגורמת לריקבון מהיר של הגווייה) וניתן לעצור אותה רק באמצעות חניטה.

## הרעלת מזון
מספר זנים של *C. perfringens* מייצרים רעלנים שגורמים להרעלת מזון אם בולעים אותם. בממלכה המאוחדת ובארצות הברית הזנים הללו הם הגורם השלישי הנפוץ ביותר למחלות הקשורות למזון, כאשר הסיבות לנוכחותו הן בדרך כלל הכנה לקויה של הבשר למאכל או ניקוי לא טוב של הבשר מנוכחות החיידק. האנדוטוקסין המתווך במחלה עמיד ברוב המקרים לטמפרטורה גבוהה וניתן לגלות אותו במזון מזוהם ובצואה.

זמן הדגירה של החיידק הוא בין 8 ל-16 שעות לאחר הבליעה של המזון לאחר האכילה. מנשרים בנושא כוללים בדרך כלל ברשימת התסמינים כאבי בטן ושלשול – הקאות וחום אינם תסמינים נפוצים. המחלה נעלמת באופן עצמאי בדרך כלל בתוך 24 שעות. מספר מקרים קטלניים של הרעלה מהחיידק ידועים ככאלה שהזנים מסוג C של החיידק מעורבים בהם, כיוון שזנים אלה מייצרים בטא-טוקסין שיש לו יכולת לגרום לכיבים (פצעים פתוחים ברקמות שונות בגוף).

סביר להניח שרוב המקרים של הרעלת מזון הנגרמים מהחיידק נשארים ברמה תת-קלינית, כיוון שהנוגדנים נגד הרעלן נפוצים מאוד. טענה זו הובילה למסקנה שרוב, אם לא כל, האוכלוסייה לקתה בעבר בהרעלה בגלל החיידק.

## מאפייני המושבה
שמאל|ממוזער|250px|מושבות של ''C. perfringens'' על צלחת גידול המכילה מצע אגר עם חלמון ביצה (האזור הלבן)
על צלחות אגר דם, *C. perfringens* שגדל בתנאים אל-אווירניים יוצר מושבות בטא-המוליטיות, שטוחות, מתרחבות, מחוספסות, שקופות ובעלות שוליים מטושטשים. בצלחת אגר נאגלר, המכילה 5-10% חלמון ביצה, משתמשים כדי לזהות זנים שונים המייצרים אלפא-טוקסין, שהוא פוספוליפאז (אנזים המפרק שומנים) שיוצר קשרים כימיים עם הליפידים שבחלמון הביצה וגורם ליצירת משקעים אופייניים מסביב למושבות. חצי מהצלחת מודגר עם אנטי-טוקסין שממלא את התפקיד של בקרה במהלך הזיהוי.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חיידקים אמיתיים
קטגוריה:Firmicutes
משפחת דמיאני

**משפחת דמיאני** (בערבית: **دامياني**) היא משפחה נוצרית מיפו ששמה מעיד עליה כי היא ממוצא איטלקי. לבני המשפחה היה בית חרושת מפורסם לייצור סבון בדרכים מסורתיות. בית חרושת זה פעל בבית הסראייה הישן של יפו. בני המשפחה, חנא דמיאני, שימשו כקונסולים של מדינות אירופאיות כתפקיד העובר בירושה במשך כמאה שנה. מנהל הסוכנות הקונסולרית של אוסטרו-הונגריה ביפו עם הווסדה ב-1763 היה ג'ובאני דמיאני, ב-1816 התמנה לתפקיד פרנץ דמיאני וב-1865 ברנהרד דמיאני, שהיה הקונסול האוסטרי האחרון מבני המשפחה, אותו החליף ב-1871 יעקב פאסקאל.

חנא דמיאני היה ממונה מטעם רבני איסטנבול לסייע ליהודים אשר באו ליפו באותה העת (סוף המאה ה-18) למצוא את דרכם לירושלים. ישנה מסורת שנפוליאון בעת שערך את מסעו הצבאי לכיבוש ארץ ישראל ומצרים בשנת 1799 התארח בבית המשפחה. המשפחה גם מוזכרת בתיאורי המסע של נוסעים מראשית המאה התשע עשרה.

## הערות שוליים

קטגוריה:משפחות נוצריות
קטגוריה:קונסולים בארץ ישראל
פחד מוות

**פחד מוות** הוא אלבומה השלישי של להקת הרוק הישראלית "היהודים", אשר יצא לאור ב-9 ביולי 2002.

## רשימת השירים

## משתתפים באלבום
* היהודים - עיבודים
* אורית שחף - שירה
* תום פטרובר - שירה, הפקה, גיטרה אקוסטית ("בסוף תבכו")
* יהב ליפינסקי - תופים
* אבי סטרול - גיטרה בס
* יפתח שחף - גיטרות
* ערן מיטלמן - קלידים
* איציק סולם - גיטרות חשמליות ("Where Do You Go", "Father", "מקום אחר", "המאה העשרים"), גיטרה אקוסטית ("Where Do You Go")
* שמוליק בודגוב - גיטרה אקוסטית ("תענה לי", "המאה העשרים"), סולו חשמלית ("המאה העשרים")

## קישורים חיצוניים

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי היהודים
קטגוריה:אלבומי חברת הד ארצי
340-349 לפנה"ס

**שימו לב: ערך זה מכיל אירועים מן השנים 349 - 340 לפנה"ס**

## אירועים בולטים בעולם
* 343 לפנה"ס - פורצת המלחמה הסאמניטית הראשונה
* 340 לפנה"ס - פורצת המלחמה הלטינית

## נולדו
* 342 לפנה"ס - מנאנדרוס, מחזאי יווני.
* 341 לפנה"ס - אפיקורוס, פילוסוף יווני מייסד האסכולה האפיקוראית.
* 340 לפנה"ס - אפיוס קלאודיוס קאיקוס, מדינאי רומאי.

## נפטרו
* 347/8 לפנה"ס - אפלטון
* 347 לפנה"ס - ארכיטס, פילוסוף יווני.
* 347 לפנה"ס - אאודוקסוס מקנידוס, תלמידו של אפלטון.
* 343 לפנה"ס - דיוניסיוס השני (טיראן סירקוסאי)
* 340 לפנה"ס - מנטור מרודוס

## קישורים חיצוניים

*
קטגוריה:המאה ה-4 לפנה"ס לפי שנים
350-359 לפנה"ס

**שימו לב: ערך זה מכיל אירועים מן השנים 359–350 לפנה"ס**

## אירועים בולטים בעולם
* 358 לפנה"ס – ארתחששתא השלישי עולה לשלטון ומייד לאחר מכן רוצח את כל משפחת המלוכה כדי להבטיח את שלטונו כקיסר.
* 356 לפנה"ס – גאיוס מרקוס רוטילוס נבחר לדיקטטור הפלבאי הראשון.

## נולדו
* 356 לפנה"ס – אלכסנדר הגדול

## נפטרו
* 356 לפנה"ס – פיליסטוס, היסטוריון יווני איש סירקוסאי (נולד ב-432 לפנה"ס לערך)

## קישורים חיצוניים

*
קטגוריה:המאה ה-4 לפנה"ס לפי שנים
גריפטון

**גריפטון** היא עיירה בקרוליינה הצפונית, ארצות הברית. העיירה הוקמה בשנת 1875. ב שנת 1890 הגיע לאזור מסילת רכבת.

בשנת 1999 העיירה סבלה מהוריקן וההצפה. אם לפני ההצפה התגוררו בה כ-2500 תושבים, אז לאחר האירוע אוכלוסיית העיר לא מגיעה ל-2000 תושבים. הרבה משפחות עזבו ולא חזרו.

## דמוגרפיה
נכון לשנת 2000 התגוררו בעיר 2,073 תושבים. בעיר 812 משקי בית. צפיפות האוכלוסייה היא 468.1 אנשים לק"מ מרובע.

## קישורים חיצוניים

* 

קטגוריה:קרוליינה הצפונית: עיירות
קטגוריה:יישובים שהוקמו ב-1875
360-369 לפנה"ס

**שימו לב: ערך זה מכיל אירועים מן השנים 369–360 לפנה"ס**

## אירועים בולטים בעולם
* 361 לפנה"ס – בצידון פורץ מרד נגד הפרסים

## נולדו
* 367 לפנה"ס – תלמי הראשון, מייסד בית תלמי (נפטר ב-283 לפנה"ס).
* 361 לערך לפנה"ס – אאומנס, מזכירו של אלכסנדר הגדול ואחת מהדמויות המשמעותיות במלחמות הדיאדוכים אחרי מות אלכסנדר (נפטר ב-316 לפני הספירה).

## נפטרו
* 367 לפנה"ס – דיוניסיוס הראשון טיראן סירקוסאי

## קישורים חיצוניים

*
קטגוריה:המאה ה-4 לפנה"ס לפי שנים
370-379 לפנה"ס

**שימו לב: ערך זה מכיל אירועים מן השנים 379 - 370 לפנה"ס**

## אירועים בולטים בעולם
* 378 לפנה"ס - חומת סרוויוס נבנית מסביב לרומא
* 371 לפנה"ס - **[[קרב לאוקטרה]]** -  צבא תבאי בפיקוד אפמינונדס מביס את צבא ספרטה ובעקבות כך תבאי נוטלת את ההגמוניה ביוון

## נולדו
* 376 לפנה"ס - אולימפיאס, אמו של אלכסנדר הגדול.
* 375 לפנה"ס - קלייטוס השחור
* 372 לפנה"ס - מנציוס, פילוסוף סיני.
* 371 לפנה"ס - צ'אנקיה, פילוסוף ומדינאי הודי.
* 371 לפנה"ס - תאופרסטוס, פילוסוף יווני ותלמידו של אריסטו.

## נפטרו
* 370 לפנה"ס - דמוקריטוס, פילוסוף יווני.
* 370 לפנה"ס - היפוקרטס, רופא יווני.

## קישורים חיצוניים

*
קטגוריה:המאה ה-4 לפנה"ס לפי שנים
סורת אל-עאדיאת

**סורת אל-עאדיאת** (בערבית: **سورة العاديات**), היא סורה מספר 100 בקוראן. סורה קצרה זו מונה אחד עשר פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְּריל (جبريل) במכה. לפי ספרו של אבּן אלצֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הורדה סורה זו אחרי סורת אל-עצר ולפני סורת אל-כות'ר.

הסורה מתחילה בדימוי של "השועטים המתנשפים", אשר נהוג לפרשו כפרשים על סוסים בעת קרב, אשר לוקחים את אשר לא להם. בצורה ציורית מתארת הסורה דמות שהייתה מוכרת לבני הזמן - פרש חמדן הפושט על מאהל בחפשו אחר שלל - שארציותה וחמקנותה, שני חטאים גדולים באסלאם, ברורה לקורא. פרשנות חלופית רואה בחלקה הראשון של הסורה אלגוריה לסוס הנושא את הפרש, ולא לפרש עצמו. זה נאמן למצוות רוכבו, שלא כמו האדם שאינו מציית לאלוהיו. פרשנות שלישית רואה בכך דימוי לעולי הרגל למכה, המקיימים את מצוות החג' בדרכם במסלול הטקסי.

חלקה השני (פס' 6–11) של הסורה מזכיר כי תאוות הבצע וכפיות הטובה כלפי אללה גלויות וידועות לאל. היא מוסיפה ומזכירה כי "בקום שוכני הקבר לתחייה, ובהֵחשף צפונות הלב, ביום ההוא יכירם ריבונם לפני ולפנים", כלומר אללה ישפוט אותם גם על סמך כוונותיהם הנסתרות, שכן מסתרי הלב גלויים לפניו.

## קישורים חיצוניים

## הערות שוליים

עאדיאת
אלי אלטרץ

**אלי אלטרץ** (9 בינואר 1947 – 21 באוקטובר 1990) היה צייר ופסל ישראלי.

## ביוגרפיה
אלטרץ נולד ב-1947 לאלברט ומרי, בסרייבו (אז חלק מיוגוסלביה, כיום בבוסניה). הוא עלה לישראל עם הוריו בשנת 1948 ומאז גר כל חייו בירושלים. למד בבית הספר היסודי בקיבוץ רמת רחל, והמשיך את לימודיו בתיכון אורט.

אלטרץ היה אמן אוטודידקט והשתמש בטכניקות שונות של רישום ושל צבע, וביצע עבודות מקוריות ביותר במתכת, גבס ואבן. אביו, הצייר אלברט אלטרץ (1910–2008), היה שייך לאסכולה הנאיבית, אך בנו שינה סגנונות וטכניקות תוך חיפוש מתמיד ובהתאם ל"תקופות" שונות בחייו. בשנות ה-70 החזיק בסטודיו בחוצות היוצר בירושלים, בו הציג ומכר רבות מעבודותיו, בהמשך הציג מספר פעמים בגלריה אנגל הירושלמית וכן בבית האמנים בירושלים. בד בבד עם עבודתו על פסליו וציוריו, וכן יצירת אמנות שימושית מקורית (יודאיקה), פתח בשנת 1987 משתלה בשכונת מגוריו, בקעה, בדרום ירושלים.

ב-21 באוקטובר 1990 נרצח בפיגוע בשכונת בקעה על ידי עומר סלאח אבו סירחאן, מחבל ערבי שהגיע לשכונת מגוריו ודקר למוות אותו ועוד שניים מתושבי השכונה,  והשוטר צ'רלי שלוש.

אלטרץ נטמן בבית העלמין בהר המנוחות. הותיר אחריו את הוריו, רעייתו, נעמי אלטרץ לבית מילר, ושני בנים קטנים.

## לאחר הרצח
בחקירתו אמר המחבל כי ביקש לנקום את מותם של 17 ערבים במהומות הר הבית שבועיים קודם. הוא נשפט ונידון לשלושה מאסרי עולם ובית משפחתו נהרס. המחבל שוחרר לאחר 21 שנה במסגרת "עסקת שליט".

## הנצחתו
סמוך למקום הירצחו של אלטרץ, ברחוב גדעון פינת רחוב אפרים, הוקם גלעד לזכרו. על יד הגלעד מונצחים גם שני הנרצחים האחרים בפיגוע.

במלאת שנה למותו, הוצגה בבית האמנים בירושלים תערוכת יחיד לזכרו עם יצירותיו. גם יצא ספר עם יצירותיו.

בשנת 2011 הוצגה בבית שמואל בירושלים התערוכה "מעשה בראשית", שכללה תמונות שציירו אלי ואביו אלברט.

באוגוסט 2024 הוצגה במוזיאון לאמנות יהודית בהיכל שלמה התערוכה "שנינו ביחד וכל אחד לחוד", שכללה (כמו התערוכה הקודמת) תמונות שציירו אלי ואביו.
ממוזער|אנדרטה לזכר הרוגי הפיגוע (ובהם אלי אלטרץ), בשכונת בקעה ב-21 באוקטובר 1990 (רחוב אפרים פינת רחוב גדעון)

## קישורים חיצוניים
* 
* 

## הערות שוליים

קטגוריה:בוגרי תיכון מכללת אורט (ירושלים)
קטגוריה:חללי טרור ישראלים
קטגוריה:חללי טרור בישראל
קטגוריה:טרור ערבי בישראל
קטגוריה:פסלים ישראלים
קטגוריה:ציירים ישראלים
קטגוריה:עולים לאחר קום המדינה: 1948–1950
קטגוריה:בקעה: אישים
קטגוריה:יהודים הקבורים בהר המנוחות
קטגוריה:קורבנות פיגועים בירושלים
קטגוריה:ישראלים שנולדו ב-1947
קטגוריה:ישראלים שנפטרו ב-1990
קאפלבריקה

שמאל|ממוזער|250px| הקאפלבריקה ומגדל האבן
**קאפלבריקה** (בגרמנית: **Kapellbrücke**; "גשר הקאפלה") הוא גשר עץ עתיק בלוצרן שבשווייץ, אחד האתרים המוכרים ביותר בעיר.

הקאפלבריקה הוא גשר עץ מקורה באורך של 204 מטרים החוצה את נהר הרויס ומיועד למעבר הולכי רגל. זהו גשר העץ העתיק באירופה (הוקם ב-1333) ואחד מסמלי האדריכלות המאוחרת של ימי הביניים. במקור הוקם הגשר כדי להגן על לוצרן מפני התקפות, ולצורך כך הוא חובר למגדל שנמצא במרכזו.

מגדל מתומן זה נבנה כבר בסביבות 1300 והוא קדם לגשר. גובהו של המגדל הוא 43 מטרים וזהו החלק היחיד של הגשר הבנוי מאבן ולא מעץ. למגדל היו שימושים רבים: בין היתר הוא שימש כבית סוהר וכחדר עינויים, בו אוחסן הארכיון העירוני ובתקופה מסוימת הוא אף שימש ככספת. כיום יש במגדל חנות מזכרות ובשאר המגדל נמצא מועדון התותחנים של לוצרן. במאה ה-17 גילף אומן מקומי בתוך הגשר מספר גדול של גילופי עץ המספרים את ההיסטוריה של שווייץ. ב-18 באוגוסט 1993 פרצה שרפה בגשר וכילתה חלקים רבים ממנו. הגשר שוחזר במהירות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:שווייץ: גשרים
קטגוריה:ימי הביניים
קטגוריה:לוצרן
קטגוריה:גשרים להולכי רגל